**1. melléklet a 24/2020. (IV. 9.) polgármesteri határozathoz**

**PÁLYÁZATI FELHÍVÁS**

Szentmártonkáta Nagyközség Önkormányzatának Polgármestere a 24/2020. (IV. 9.) polgármesteri határozatával döntött a helyi önszerveződő közösségek pénzügyi támogatásával kapcsolatos pályázat kiírásáról.

Szentmártonkáta Nagyközség Önkormányzatának Képviselő-testülete elismeri és támogatja azt a tevékenységet, amelyet a településen élő vagy dolgozó állampolgárok önszerveződő közösségei végeznek az önkormányzati feladatok megvalósítása, a polgárok közéletbe való bevonása, a település fejlesztése és szépítése, a környezetvédelem, az arra rászorulók támogatása, a kultúra és a hagyományok ápolása, a lakosság művelődése, oktatása, szórakozása, sportolása érdekében, ezért a helyi önszerveződő közösségek pénzügyi támogatásának rendjéről szóló 8/2017. (IV. 28.) önkormányzati rendelet alapján az alábbi az alábbi pályázati felhívást teszi közzé:

**Pályázatot nyújthat be azon önszerveződő közösség, amely a bíróság által bejegyzett egyesület, alapítvány és az önkormányzat illetékességi területén bejegyzett székhellyel rendelkezik.**

Nem nyújthat be pályázatot – mivel nem minősül önszerveződő közösségnek – a politikai párt helyi szervezete, a munkaadói és munkavállalói érdekképviseleti szerv, biztosító egyesület.

**A pályázathoz kötelezően csatolni kell:**

1. az önszerveződő közösség bíróság általi bejegyzéséről szóló végzést;
2. az önszerveződő közösség alapszabályát vagy működésének egyéb alapdokumentumát;
3. székhely szerinti megyei (fővárosi) bíróság által a szervezet hatályos adatairól kiállított, 30 napnál nem régebbi kivonat;
4. az önszerveződő közösség előző évi tevékenységéről szóló tájékoztatót, különös tekintettel a végzett feladatokra, elért eredményekre;
5. az önszerveződő közösség által pályázott összeg felhasználásának tervezetét, a várható költségek szerint részletezve;
6. a pályázó számlavezető pénzintézetének megnevezését és a pályázó számlaszámának megjelölését, ahová a támogatás összege átutalható,
7. nyilatkozatot arról, hogy a pályázó szervezetnek köztartozása (NAV, önkormányzati adóhatóság) nincs;
8. nyilatkozat a külön jogszabály szerinti összeférhetetlenségről, érintettségről, közzétételi kérelem;
9. írásbeli hozzájárulást a pályázatban foglalt közérdekű adatok kezeléséhez és a hivatalos internetes honlapon való közzétételéhez;
10. a nyilatkozatot az átlátható szervezetnek minősülésről (2011. évi CXCV. törvény 50. § (1) bekezdés c) pontja);
11. nyilatkozat a letétbe helyezett beszámolóról.

Amennyiben az önszerveződő közösség korábban már részesült támogatásban az a)-b) pontokban felsorolt dokumentumok benyújtása mellőzhető abban az esetben, ha az előző támogatás óta eltelt időszakban e dokumentumok tartalmát illető változás nem történt.

A pályázatok elbírálása során a képviselő-testület dönthet úgy is, hogy a pénzügyi támogatás helyett a kért támogatást más formában biztosítja feltéve, hogy a támogatás más módja a pályázó által megjelölt cél megvalósításának támogatására alkalmas.

**A támogatott szervezetek a döntést követően támogatási szerződést kötnek az önkormányzattal.**

**Nem részesíthető pénzügyi támogatásban az az önszerveződő közösség:**

1. amely az előző évben kapott pénzügyi támogatással nem, vagy nem megfelelően számolt el;
2. az előző évben kapott támogatást – képviselő-testületi döntés nélkül – a támogatási szerződésben jóváhagyott céltól eltérően használta fel;
3. amely a pályázatában megtévesztő vagy valótlan adatot szolgáltatott;
4. amelynek lejárt esedékességű köztartozása van;
5. amely szervezet a 2011. évi CLXXV. törvény 30. §-a szerint nem helyezte letétbe a beszámolóját.

**A pályázat benyújtásának módja:**

A pályázati adatlapok pontos kitöltése utána Polgármesteri Hivatalban Némethné Povázson Évánál (telefon: 06 29/462-101)

A pályázati adatlapokat tartalmazó csomag a [www.szentmartonkata.asp.lgov.hu](http://www.szentmartonkata.asp.lgov.hu) honlapon, valamint Némethné Povázson Évánál átvehető.

A pályázat elszámolásához szükséges kitöltendő dokumentumokat jelen pályázati kiírás 1. és 2. számú melléklete tartalmazza.

**A pályázat benyújtásának határideje:**

2020. április 30.

**A pályázatok elbírálásának határideje:**

2020. május 8.

**1. számú melléklet**

**SZÁMLAÖSSZESÍTŐ**

**a helyi önszerveződő közösségek pénzügyi elszámolásához**

**Helyi önszerveződő közösség neve:**

**Helyi önszerveződő közösség címe:**

**Kapott támogatás összege:**

|  |  |  |  |  |  |
| --- | --- | --- | --- | --- | --- |
| **Sorszám** | **Számla sorszáma** | **Számla kibocsátójának neve** | **Kiállítás dátuma** | **Termék/szolgáltatás megnevezése** | **Számla bruttó összege (Ft)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Mindösszesen:** | | | | |  |

**2. számú mellékelt**

**BESZÁMOLÓ**

**a helyi önszerveződő közösségek pénzügyi elszámolásához**

**Helyi önszerveződő közösség neve:**

**Helyi önszerveződő közösség címe:**

**Szentmártonkáta Nagyközség Önkormányzatának**

**Képviselő-testülete**

részére

Szentmártonkáta

Rákóczi út 52/c.

2254

**Tisztelt Képviselő-testület!**

(Kérjük minimum 500 karakterben – szóköz nélkül – ismertetni, hogy a kapott támogatást mire használták fel.)

**Dátum:**

**Aláírás**